Steven Mnuchin

Steven Terner Mnuchin [mə'nuːʃɪn] (s. 21. joulukuuta 1962) on yhdysvaltalainen liikemies, entinen investointipankkiiri ja poliitikko. Helmikuussa 2017 hänestä tuli Yhdysvaltain valtiovarainministeri Donald Trumpin hallitukseen Yhdysvaltain senaatin äänestettyä nimityksen puolesta äänin 53-47.

Mnuchin valmistui Yalen yliopistosta vuonna 1985, minkä jälkeen hän työskenteli investointipankki Goldman Sachsille 17 vuotta. Myös hänen isänsä oli työskennellyt yhtiössä. Mnuchin jätti yhtiön vuonna 2002, minkä jälkeen hän teki yhteistyötä Soros Fund Managementin kanssa, ennen kuin perusti lopulta oman yhtiönsä, Dune Capital Managementin.

Mnuchin vastasi Trumpin presidenttikampanjan rahoituksesta. Hän on myös perustanut elokuvatuotantoyhtiön, joka on rahoittanut muun muassa elokuvaa Avatar.

Mnuchin on juutalainen. Hänen omaisuutensa on arvioitu olevan jopa 500 miljoonaa dollaria.

Lähteet 

Trumpin hallituksen jäsenet
Vuonna 1962 syntyneet
Yhdysvaltalaiset liikemiehet
Yhdysvaltain valtiovarainministerit
Elävät henkilöt
Pankinjohtajat